《赤城道人与傅由庚居士共订出世之约将拟结茅水竹见示缘册走笔戏题》
明代·罗万杰

道人行履爱风流，荆棘林中著絮裘。一带水光渠是我，几竿竹絮独耶俦。

但将云壑为扃鐍，肯信蓬茅是赘疣。了事尝推傅大士，解言空手把锄头。

作者简介：罗万杰（一六一三 — 一六八〇），字贞卿，号庸庵。揭阳人。明思宗崇祯七年（一六三四）进士。初官行人，两奉使册封吉、荆二藩。十三年，召对，给笔札，问修练储备四事，侃侃陈利弊，切中时艰，擢吏部主事，转验封员外郎。甲申之变，会南都迎立，徵拜副都御史。闻马士英、阮大铖用权，辞不出，矢志岩壑，结庐于埔阳之双髻峰，草衣蔬食，与樵牧高僧为侣。林居三十年，足迹不入城市。晚号樵子，乡人私谥曰文节先生。有《瞻六堂集》。清康熙《潮州府志》卷九上、清乾隆修《潮州府志》卷二八有传。